L'àrea d'Activitats Aquàtiques finalitza la seua temporada amb una travessia en la mar
03 de juliol 2018

![Imagen 1](/media/fmrotncn/96img_6213_cuerpo.jpg)![Imagen 2](/media/hjrbymsy/96img_6199_cuerpo.jpg)

Dissabte passat, 30 de juny, es va realitzar l'eixida de finalització de curs de l'àrea d'Activitats Aquàtiques de l'Ajuntament de Sagunt: de la Piscina a la Mar. Esta eixida va consistir en una excursió a la platja del Port de Sagunt, on es va realitzar una travessia nadant per la mar, un esmorzar i una classe introductòria al surf i al paddel surf. L'activitat va acollir a 30 participants i 8 monitors i treballadors del departament d'Esports de l'Ajuntament de Sagunt. A més, es va comptar amb la col·laboració del servici de socorrisme i d'assistència mèdica, així com de la policia de platges.

L'activitat va començar a les 9.30 h, quan les persones inscrites i els monitors es van llançar a la mar per a fer el recorregut nadant des de l'espigó fins al pantalà. Els nadadors van començar a nadar en un mateix grup, però a mesura que avançava el recorregut, alguns participants van tornar a la platja i uns altres van finalitzar el recorregut tornant, fins i tot, des del pantalà fins a l'espigó, malgrat la bandera groga en la platja. En arribar tots els participants, va tindre lloc l'esmorzar i moments després, al voltant de les 11.00 h, els nadadors es van dividir en grups i es van iniciar amb les classes de surf i paddel surf. Les classes van ser impartides pels monitors de l'àrea d'Activitats Aquàtiques i per representants de la tenda NL Surfboard.

![](/media/siwli3rt/96img_6201_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-area-d-activitats-aquatiques-finalitza-la-seua-temporada-amb-una-travessia-en-la-mar/ "Facebook")
*   [](http://twitter.com/share?url=https://aytosagunto.es/va/actualitat/l-area-d-activitats-aquatiques-finalitza-la-seua-temporada-amb-una-travessia-en-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-d-activitats-aquatiques-finalitza-la-seua-temporada-amb-una-travessia-en-la-mar/ "Linked In")
*   [](mailto:?body=https://aytosagunto.es/va/actualitat/l-area-d-activitats-aquatiques-finalitza-la-seua-temporada-amb-una-travessia-en-la-mar/)